Twissija mill-WHO li l-pandemija għadha magħna L-Għaqda Dinjija tas-Saħħa qiegħda twissi li l-pandemija għadha magħna. Il-WHO qalet dan fix-xejra tat-tnaqqis fl-infezzjonijiet li kienet qiegħda tonqos fl-aħħar ġimgħat u l-fatt li hemm tħassib li l-każijiet se jerġgħu jibdew jiżdiedu. Il-kap tal-WHO fl-Ewropa Hans Kluge wissa' dwar il-possibbilità "mewġa ġdida fir-reġjun Ewropew sakemm ma nibqgħux dixxiplinati". Hawnhekk huwa żied jagħmel referenza għall-firxa tal-varjant tad-Delta u ż-żieda tat-taħlit permezz tal-ivjaġġar u llaxxkar tar-restrizzjonijiet. Il-Portugall irreġistra l-ogħla numru ta' każi ġodda sa minn Frar u Spanja rat żieda ta' infezzjonijiet fost dawk ta' bejn l-20 u d-29 sena. Ir-Russja qiegħda tipprova tikkontrolla r-rata tal-imwiet u dan hekk kif fl-aħħar sigħat kienu rreġistrati 672 mewta u l-infezzjonijiet li baqgħu jiżdiedu minħabba programm ta' tilqim fqir fil-pajjiż. Is-sitwazzjoni fil-Ġermanja għadha pjuttost ikkontrollata bi 892 każ fl-aħħar sigħat u rata ta' infezzjonijiet ta' 5.1 każi għal kull 100,000 persuna fil-pajjiż. Fir-Renju Unit, l-Erbgħa kienu rreġistrati 26,068 każ, l-ogħla figura sa mill-aħħar ta' Jannar li għadda.